cyanic-selkie/wikianc huggingface dataset:
החשוד האחרון
תקציר העלילה
ברזניץ ועוזרו דודי (חיים זנאתי) חוקרים את סוזי (רותם זיסמן כהן) והיא מוסרת שאת מיקום הגופה גילה לה קרוב משפחתה, עדי אסולין (ציון ברוך) הם עוקבים אחריה וכשהיא נפגשת עם עדי הם עוצרים אותו ובעיתונים מתפרסמת ידיעה שהוא הרוצח.
עדי מוסר כי הלך להתבודד ביער וגילה שם את הגופה. הוא מבקש מברזניץ להגיע לסבתו ג'וליה (ג'וליה מסלאווי) שם הוא מראה לו את השעון שלקח מהגופה ועליו הקדשה ליונתן שדות. ביציאה מבית הסבתא מגיע אקדוחן על אופנוע והורג את עדי ביריות אקדח. בכר כועס על ברזניץ ומשעה אותו מהחקירה אבל ברזניץ ממשיך ביחד עם דודי והם מגיעים להוריו של יונתן (אסי הנגבי ותמי ספיבק) שאומרים שאינם בקשר עם בנם יונתן שעזב לפני שנים וגר בתל אביב עם גבר.
הם חוקרים את אריאל מרקוביץ (עודד מנסטר), בן זוגו של יונתן אבל הוא מכחיש כל קשר לרצח למרות שהם חובטים בו. ברזניץ שבור לגמרי, נפרד מאשתו וישן בחדרו במשטרה. הוא נובר שוב בכל המסמכים ומסתבר לו שהנרצח למד במכללה לאמנות. הוא מגיע לביתה של אווה והיא מגלה לו את האמת המרה כי אכן יונתן היה סטודנט במכללה והגיע אליה לקבל עצה. לאחר שברזניץ הכה אותו קשות, היא העלתה אותו לדירתה והוא מת כעבור זמן קצר. בעזרת אחותה שירה (אסנת חכים) הן העבירו את הגופה ליער בן שמן.
ברזניץ מתקשר לדודי ומורה לו להפסיק את החקירה "כי הרוצח נמצא אצלו".
כל אנשי המלך (סרט)
כל אנשי המלך (אנגלית: All the King's Men) הוא סרט קולנוע משנת 1949 המבוסס על ספרו זוכה פרס פוליצר של רוברט פן וורן.
הסרט
הסרט מספר על עלייתו ונפילתו של הפוליטיקאי וילי סטארק, שמגיע מאזור כפרי היישר לכהונת מושל, ובדרך מאבד את תמימותו והופך להיות מושחת כמו קודמיו בתפקיד.
רוסן, במאי הסרט והמפיק, הציע בתחילה את התפקיד הראשי לג'ון ויין, אך הוא סירב כשמצא את התסריט כלא פטריוטי כלפי ארצות הברית במובנים רבים.
ברודריק קרופורד, מי שלבסוף לקח את התפקיד, זכה בפרס האוסקר כשחקן הראשי הטוב ביותר לשנת 1950, כשהוא ניצח בהתמודדות את ג'ון ויין שהתמודד על סרטו חולות איוו ג'ימה.
פרסים
הסרט זכה בשלושה פרסי אוסקר:
הסרט היה מועמד לארבעה פרסי אוסקר נוספים:
התייחסויות
ב-2001 הכריזה ספריית הקונגרס על הסרט כ"משמעותי מבחינה תרבותית" והוא נבחר לשימור בארכיון הסרטים הלאומי של ארצות הברית.
עיבוד נוסף לספר נעשה בשנת 2006, שהיה גרסה מחודשת (remake) לסרט הראשון, בו מככבים שון פן (כווילי סטארק), ג'וד לאו, אנטוני הופקינס וקייט וינסלט.
הר אסקין
הר אסקין (באנגלית: Mount Askin) הוא הר גבוה, בין הר מקלינטוק והר אולדריץ' ברכס המרכזי של רכס בריטניה שבאנטארקטיקה.
גובהו של ההר 3,000 מטרים מעל פני הים, ופסגתו שטוחה.
מקור השם
שמו של הרכס ניתן לו על ידי הוועדה המייעצת לשמות אנטארקטיים.
ההר נקרא על שם רוזמרי אן אסקין (Rosemary Anne Askin), גאולוגית, ממרכז מחקר הקוטב בירד השייך למחלקת הגאולוגיה והמינרולוגיה של אוניברסיטת אוהיו, בקולומבוס, במדינת אוהיו שבארצות הברית.
אהרן גימאני
אהרֹן גימאני (נולד בל' בסיוון ה'תשי"ד; 1 ביולי 1954) הוא פרופסור אמריטוס במחלקה לתולדות ישראל ויהדות זמננו באוניברסיטת בר-אילן.
דיכוי הגנה אווירית
מבצעי דיכוי הגנה אווירית (באנגלית: Suppression of Enemy Air Defences, בקיצור: SEAD) נועדו לפגיעה במערכות המכ"ם של סוללות טילי קרקע-אוויר (טק"א) ותותחי הנ"מ של האויב. פעולת אלו מתבצעות בדרך כלל בשעות הראשונות של המערכה, ונועדו לאפשר חופש טיסה לכלי הטיס התוקפים.
אהרן גימאני
ביוגרפיה
נולד במושב זבדיאל להורים שעלו מהעיר גֹימאן (غيمان) שבמרכז תימן בעליית על כנפי נשרים בשנת ה'תש"ט (1949). החמישי מבין אחד עשר ילדים (בנוסף שניים מאחיו נפטרו בתימן). בהמשך עברה המשפחה להתגורר ברעננה.
דיכוי הגנה אווירית
דיכוי הגנה אווירית כוללים את המרכיבים הבאים:
נשק שתוכנן במיוחד למטרת דיכוי הגנה אווירית הוא טיל נגד קרינה (באנגלית: Anti-radiation missile בקיצור: ARM). טיל זה משוגר מהאוויר או מהקרקע, מתביית על הקרינה הנפלטת ממכ"ם האויב, ובכך מביא להשמדתה של תחנת המכ"ם – או להפסקת פעולתה על ידי מפעיליה, מחשש שתתגלה ותיפגע.
אהרן גימאני
ביוגרפיה
במסגרת לימודיו לתואר השלישי, בשנת ה'תשמ"ז (1987), החל ללמד במחלקה לתולדות ישראל באוניברסיטת בר-אילן. לימד גם באוניברסיטת בן-גוריון ובמכללה האקדמית באשקלון. כמו כן, עבד כחוקר במכון לחקר היהודים במזרח שבאוניברסיטת בר-אילן.
בשנים ה'תשס"ז-ה'תש"ע (2010-2007), כיהן כראש החוג הרב תחומי במדעי היהדות באוניברסיטת בר-אילן.
נשוי לברוריה, אב לארבעה. מתגורר בפתח תקווה.
פעילותו
פרופ' גימאני הוא חוקר בעל שם בין-לאומי, ומחקריו מתרכזים בתחומי ההיסטוריה, החברה והתרבות של היהודים בתימן. פרסם למעלה מ-120 מחקרים בבמות מדעיות בישראל ומחוצה לה.
יצא להשתלמויות רבות בבריטניה ובארצות הברית לשם קידום מחקריו. כמו כן הרצה בכנסים בין-לאומיים רבים (למעלה מ-70) בישראל ומחוצה לה.
ארגן כנסים מדעיים בין-לאומיים, וביניהם:
חבר בוועדות מקצועיות, ובהן הוועדה המייעצת בתחומי יהודי ספרד והמזרח של מרכז שז"ר בירושלים, והוועדה האקדמית של מרכז דהאן באוניברסיטת בר-אילן.
במשך כ-20 שנה היה מרכז "הקתדרה לתולדות הרבנות באירופה בדורות האחרונים" באוניברסיטת בר-אילן, ובשנים ה'תשנ"ג-ה'תשנ"ה (1995-1993) העביר שידורים בקול ישראל ליהודים שנשארו בתימן.
בהדרכתו סיימו עשרה תלמידי מחקר לתארים מחקריים גבוהים: חמישה לתואר השני וחמישה לתואר דוקטור.
פרסים ומענקים
בין הפרסים שזכה בהם על תרומתו במחקר:
זכה במענקי מחקר שונים לקידום מחקריו:
Fifth Harmony (אלבום)
Fifth Harmony (בעברית: פיפת' הרמוני) הוא אלבום האולפן השלישי של להקת הפופ הבריטית פיפת' הרמוני. האלבום יצא לאור ב-25 באוגוסט 2017 על ידי חברות התקליטים אפיק רקורדס וסייקו מיוזיק. מתוך האלבום יצאו שלושה סינגלים.
האלבום הגיע למקום הרביעי במצעד הבילבורד 200.
רקע והפקה
לאחר עזיבתה של קמילה קביו, הוחלט כי הלהקה תוציא אלבום אולפן שלישי בלעדיה, אשר שמו יהיה Fifth Harmony, בדומה לשמה המקורי של הלהקה. בהמשך, הוחלט להוציא את השיר "Down", כסינגל הראשון והפותח מתוכו על מנת לעזור בקידום של האלבום.
לבסוף, יצא השיר "Por Favor", כסינגל השלישי והאחרון מתוך האלבום וכסינגל האחרון של הלהקה.
תחנה אחת-עשרה (סדרת טלוויזיה)
תחנה אחת-עשרה (באנגלית: Station Eleven) היא מיני-סדרה מדע בדיונית פוסט-אפוקליפטית אמריקאית המבוססת על הרומן באותו שם משנת 2014 מאת אמילי סנט ג'ון מנדל. הסדרה עלתה לשידור בשירות HBO Max ב-16 בדצמבר 2021.
תקציר עלילת הסדרה
בעקבות התפרצות מגפת שפעת המוחקת את מרבית אוכלוסיית העולם, נוצרים תנאים חדשים לגמרי של מחייה עבור חבורת שורדים.
פיתוח
ב-25 ביוני 2019 הוזמנה הסדרה על ידי שירות הסטרימינג HBO Max. פטריק סומרוויל אמור היה לכתוב את הסדרה, בבימויו של הירו מוראי. שניהם שימשו גם כמפיקים בפועל.
ליהוק
באוקטובר 2019 לוהקו מקנזי דייוויס, הימש פאטל ודייוויד וילמוט לככב בסדרה. מטילדה לולר הצטרפה בנובמבר 2019. בינואר 2020, גאל גרסיה ברנאל לוהק לתפקיד משני. בפברואר 2020 הצטרפה דניאל דדווילר לצוות השחקנים כשנבהאן ריזוואן ופיליפין ולג' הצטרפו לצוות במרץ 2020.
צילומים
הצילומים החלו בשיקגו בינואר 2020. בעקבות מגפת הקורונה, ביום 1 בפברואר 2021 הועברו הצילומים למיסיסוגה בקנדה. הצילומים הסתיימו ב-9 ביולי 2021.
השלום הדמוקרטי
השלום הדמוקרטי, היא תאוריה הגורסת שסכסוכים בין מדינות דמוקרטיות פחות נוטים להסלים לכדי מלחמה בהשוואה לסכסוכים בהם אחת מהמדינות אינה דמוקרטית, או לסכסוכים בין שתי מדינות שאינן דמוקרטיות.
ראשיתה של התאוריה
ראשיתה של התאוריה בהגותו של עמנואל קאנט, שכתב בספרו "לשלום הנצחי" בשנת 1795 אחרי שהגיע למסקנה כי דמוקרטיות יווניות לא נלחמו האחת בשנייה, כי משטר חוקתי רפובליקני הוא אחד התנאים להשגת שלום בר קיימא. התאוריה של קאנט הייתה שלעולם לא יושג רוב של העם אשר יצביע לטובת יציאה למלחמה, להוציא מקרה של הגנה עצמית. להבנתו של קאנט, דמוקרטיות יצאו למלחמה כמעט בכל המקרים כנגד אוליגרכיות, ממלכות או עריצויות והמקרים בהן נלחמו דמוקרטיות האחת כנגד רעותה היו שוליים בהיסטוריה האנושית.
מקרים בהם מדינות דמוקרטיות נלחמו האחת בשנייה
מתיו ווייט מונה 22 מקרים בהיסטוריה שבהם לכאורה נלחמו מדינות דמוקרטיות או גורמים בתוך מדינות דמוקרטיות אלה באלה:
וויט מציין כי התשובה לשאלה אם אמנם בכלל המקרים הללו מדובר אכן במלחמה, תלויה בהגדרת המושגים "דמוקרטיה" ו"מלחמה", ובנסיבות הספציפיות של המלחמה. האם ראוי למשל לקרוא למלחמת הבקלה (סכסוך הדיג בין איסלנד לבריטניה) "מלחמה" בהתחשב בעובדה שאיש לא נהרג בהן? המסקנה היא שבכל המקרים שהובאו לעיל (שהם המקרים היחידים של אלימות גלויה בין דמוקרטיות), קשה למצוא דוגמה למלחמה בין דמוקרטיות.
המודל התרבותי-נורמטיבי
על פי המודל התרבותי-נורמטיבי, סכסוכים אלימים בין דמוקרטיות יהיו נדירים כיוון שמקבלי ההחלטות במדינות אלו נוטים לפתור קונפליקטים על ידי פשרה והיעדר אלימות תוך כיבוד זכויותיהן של יריבותיהן הפוטנציאליות, ובנוסף תצפנה להתנהגות זהה מצד דמוקרטיות אחרות. לפי מודל זה ההתנהלות הפוליטית הפנימית של המדינה תבוא לידי ביטוי בהתנהגותה בזירה הבינלאומית.
המודל המבני-מוסדי
על פי המודל המבני-מוסדי, האילוצים שיוצרים מנגנוני האיזונים והבלמים, הצורך בביקורת ולגיטימציה ציבורית מאטים את קצב קבלת ההחלטות המביא לשימוש באלימות. כמו כן, דמוקרטיות מצפות לכך שגם אצל הדמוקרטיות העומדות מולן יתבצעו תהליכים דומים. על כן, גלישה של סכסוך בין שתי דמוקרטיות יציבות לפסים אלימים, אינו סביר.
מחקרים מדעיים על התאוריה
מחקרים מדעיים של הסוגיה החלו להתקיים בשנות ה-60 של המאה ה-20. בתחילת שנות ה-90 של המאה ה-20, בעקבות התפרקות הגוש הקומוניסטי, נוצר בקרב אנשי אקדמיה קונצנזוס רחב של תמיכה בקביעה שדמוקרטיות כמעט שאינן נלחמות זו בזו. חוקר מדע המדינה האמריקאי רודולף ראמל הראה שדמוקרטיות לעיתים נדירות מבצעות מעשי רצח עם מסוגים שונים.
הפסיכולוג סטיבן פינקר, בספרו המלאכים הטובים של טבענו על דעיכת האלימות בהיסטוריה, מצטט מחקר כמותי על ידי מדעני המדינה ברוס רוסט וג'ון אוניל בשיטת רגרסיה לוגיסטית רב ממדית, אשר מצא שממשל דמוקרטי בשני הצדדים מקטין לחצי את הסיכוי לעימות ביניהם, בהשוואה לסיכוי הממוצע לשתי מדינות כלשהן, ואפילו ממשל דמוקרטי בצד אחד בלבד מקטין במקצת את הסיכוי לעימות.
תיאוריה מעט מבודחת יותר המנסה לקבוע כלל דומה היא תאוריית הקשתות המוזהבות של תומאס ל' פרידמן, הקובעת כי לא יפרוץ עימות צבאי אלים בין שתי מדינות שבשתיהן יש סניפים של רשת מקדונלד'ס
מגפת הקורונה בממלכה המאוחדת
מגפת הקורונה, בה חלו המונים במחלת נגיף קורונה, התפשטה לממלכה המאוחדת בסוף ינואר 2020.
התפשטות המגפה
ב-11 במרץ דווח כי שרת הבריאות הזוטרה של בריטניה, נדין דוריז, נדבקה בנגיף הקורונה ושהתה בבידוד ביתי.
ב-18 במרץ הודיע ראש ממשלת בריטניה, בוריס ג'ונסון, על סגירת כל בתי הספר ברחבי הממלכה. באותו יום הורה הרב הראשי של בריטניה, הרב אפרים מירוויס, לקהילות היהודית לסגור את כל בתי הכנסת במדינה.
ב-20 במרץ הודיע ראש ממשלת בריטניה בוריס ג'ונסון על סגירת בתי הקפה, המסעדות, הברים, בתי הקולנוע, התיאטראות, המועדונים ומכוני הכושר בכל רחבי הממלכה.
ב-23 במרץ הכריז ראש ממשלת בריטניה בוריס ג'ונסון על עוצר בן שלושה שבועות בממלכה. במסגרת העוצר נאסר על אזרחי בריטניה להתקהל בקבוצות של יותר משני אנשים, ולצאת מהבית ליציאות לא חיוניות. ב-25 במרץ דיווח בית המלוכה בבריטניה כי יורש העצר הנסיך צ'ארלס נדבק בנגיף הקורונה.
ב-4 באפריל דווח בבריטניה כי ארוסתו של ראש מממשלת בריטניה, קארי סימונדס, הנמצאת בהיריון מתקדם, הודיעה כי פיתחה תסמינים של נגיף הקורונה.
ב-13 באפריל דווח כי ראש הממשלה, בוריס ג'ונסון החלים מנגיף הקורונה לאחר ששוחרר מטיפול נמרץ בבית החולים. ב-28 באפריל, ציינו דקת דומייה לזכר אנשי הרפואה שעמדו בחזית המאבק בקורונה אך נדבקו בנגיף ומתו בסופו של דבר. שר הבריאות הבריטי מאט הנקוק אמר שלפחות 82 מאנשי שירות הבריאות הלאומי (NHS) מתו מסיבוכי הנגיף, בנוסף ל-16 עובדים בשירותי הרווחה. הרכבת התחתית של לונדון והאוטובוסים בבירה עצרו מלכת.
בממשלתו של ג'ונסון הגדירו חמישה "מבחנים" לפני שיוכלו לשקול הקלות בו – ובהם ירידה מתמשכת ויציבה במספר מקרי המוות היומיים וסימנים ברורים לכך שרמת ההדבקה פוחתת. בתחילת מאי, בריטניה הפכה למדינה שבה מתו הכי הרבה חולי קורונה באירופה.
ב-11 במאי, גונסון הודיע: "מתחילים בהקלות זהירות, עוד לא הזמן לצאת מהסגר". הוא הציג הערב לפרלמנט תוכנית בת שלושת השלבים ליציאה מהסגר. השלב הראשון בתוכנית של ג'ונסון כלל הקלות שונות. אנשים יורשו לצאת להתעמל בחוץ ללא הגבלה, במקום פעם אחת ביום, ויוכלו גם לצאת להשתזף. גם בילוי בפארקים ובחופים יותר, ומגרשי גולף וטניס יוכלו לחזור לפעילות. אנשים שאינם יכולים לעבוד מהבית יחזרו למקומות העבודה בתנאי שמדובר בחללים פתוחים, אך עליהם להשתדל שלא לנסוע בתחבורה ציבורית. היו הנחיות נוספות כמו איסור על מפגש עם משפחה מחוץ לזו "הגרעינית" אך כן אישור להיפגש עם עובדים אחרים.
בשלב השני, החל מ-1 ביוני, עסקים קמעונאיים שאינם חיוניים יורשו לחזור לפעילות בתנאי שיפעלו על פי הנחיות הריחוק החברתי. בנוסף, נשקלת פתיחה של חלק מבתי הספר. בשלב השלישי הממשלה תאפשר פתיחת עסקים נוספים בהם מסעדות, בתי קפה, פאבים ומספרות, בהתאם להשפעת ההקלות הראשונות על שיעור הנדבקים. השלב השלישי יחל במהלך חודש יולי.
ג'ונסון התייחס בהנחיותיו באופן ספציפי לאנגליה, אך ממשלת בריטניה שאפה כי גם שאר חלקי הממלכה יפעלו לאורן. אולם, מנהיגי סקוטלנד, וויילס וצפון אירלנד הבהירו כי בכוונתם להמשיך לעת עתה עם מדיניות ההגבלות המחמירה, הקוראת לאזרחים להישאר בביתם. בסוף יוני, הודיע ג'ונסון כי החל מ־4 ביולי ייפתח הרוב המוחלט של העסקים באנגליה, כולל פאבים, מסעדות ובתי קולנוע, וכי הריחוק החברתי יצומצם לפחות מ־2 מטרים. במקביל, פרסמו בכירים במערכת הבריאות מכתב פתוח שמתריע מפני חוסר ההיערכות להתפרצות חדשה וקראו לבצע "הערכת מצב מהירה וצופה פני עתיד".
הפתיחה התקיימה במועד. עסקים נוספים שהורשו להיפתח כללו בין היתר חדרי כושר פתוחים, מגרשי משחקים לילדים וחללים פתוחים נוספים. כמו כן, הורשו ספריות, מרכזים קהילתיים, אולמות בינגו, מוזיאונים וגלריות. ההנחיה הייתה תקפה רק לאנגליה. לשאר החברות בבריטניה – ויילס, סקוטלנד וצפון אירלנד – היה לוח זמנים אחר להסרת ההגבלות.
ב-29 ביוני, הוטל הסגר המקומי הראשון אחרי ההקלות. הוא הוטל בעיר לסטר. לפי שר הבריאות, עשרה אחוזים מהחולים בממלכה אותרו בלסטר.
ב-27 ביולי, בריטניה יזמה מסע פרסום ועוד ירידה במשקל במטרה להוריד במשקל. עודף משקל היה סיכון משמעותי למי שנדבקו בנגיף. אחרי כמה ימים, בשל העלייה בתחלואה, בוריס ג’ונסון הקפיא הקלות נוספות שתוכננו להיכנס לתוקף. בתי הקזינו, אולמות הכדורת ומתחמי ההחלקה על הקרח, יישארו סגורים לשבועיים נוספים לפחות. על אזורים בצפון אנגליה, בהם העיר מנצ'סטר, הוטלו הגבלות חדשות לאחר עלייה במס׳ המקרים. בספטמבר, עקב עליה בתחלואה, הוחלט להחמיר את מגבלת ההתקהלות - מ-30 ל-6 איש. בהמשך התבקשו האזרחים לעבוד מבתיהם והטיל מגבלות חדשות על פאבים ומסעדות.
אחרי חודש, ג'ונסון הציג תוכנית שקבעה את גובה ההחמרות באזורים השונים לפי רמת התחלואה. התוכנית הממשלתית נכנסה לתוקף באנגליה. בשאר מדינות הממלכה היו תקנות אחרות, לעיתים נוקשות אף יותר. בשתי הערים הגדולות ביותר בסקוטלנד, גלאזגו ואדינבורו, הברים נסגרו לתקופה של 16 ימים כדי למתן את התפשטות הנגיף.
ב-14 באוקטובר, הוחלט להטיל סגר בצפון אירלנד ל-4 שבועות לפחות. מפגשים הוגבלו ל-10 איש משני משקי בית. הומלץ לא לצאת לנסיעות מיותרות. בתי הספר נסגרו לשבועיים. נסגרו עסקים. הותרו 25 איש בטקסים. אחרי 5 ימים הוטל סגר בווילס. אנשים נדרשו להישאר בבית.
בסוף אוקטובר, הוחלט על סגר באנגליה. ג'ונסון הנחה את האזרחים להישאר בבתיהם מ-5 בנובמבר ועד תחילת דצמבר, אך בתי הספר והאוניברסיטאות יישארו פתוחים. בסקוטלנד לא הוטל סגר ארצי והוחלט לקבוע מגבלות אזוריות המבוססות על שלבים (0 עד 4). השלבים שהיו באותה העת בין 1 ל-3.
אחרי כמעט חודש, הודיע ג'ונסון על חזרה למגבלות אזוריות, ולהקלות באזורים הירוקים, בעלי רמת התחלואה הנמוכה. לפי הודעת ג'ונסון, החל מ-3 בדצמבר יותר לחנויות, חדרי כושר, מספרות ושירותי הפנאי להיפתח. יקודמו בדיקות המוניות. אחרי כ-9 חודשים יוכלו מספר מוגבל של אוהדים להיכנס לאצטדיונים למטרת צפייה.
לקראת אמצע דצמבר, באנגליה הייתה ירידה כללית בשיעור ההדבקות, אך נרשמה עלייה בלונדון (שעלתה בהמשך לרמה הגבוהה ביותר במגבלות ) ואולי גם החלה עלייה גם במזרח אנגליה. שיעור ההדבקה עלה בווילס אך נשאר יציב בסקוטלנד, וצפון אירלנד המשיכה לחוות ירידה.
ב-19 בדצמבר, נוספה רמה מגבלות נוספת ל-3 הרמות הקיימות. במסגרת הרמה הזאת, הוטל סגר בדרום מזרח אנגליה ובלונדון. הובע חשש ממוטציה חדשה של הנגיף. הושעו טיסות מהממלכה ואליה.
בתחילת 2021, הוטל סגר בסקוטלנד. באותה עת, צפון אירלנד הייתה בסגר וגם ווילס. ב-4 בינואר 2021, אנגליה הצטרפה אליהם כשהסגר שהוטל היה עם הגבלות דומות למרץ 2020. ב-26 לחודש מספר המתים בממלכה עבר את 100 אלף. הסתמנה ירידה בתחלואה.
בסוף פברואר, ג'ונסון הציג את תוכנית היציאה מהסגר באנגליה. תוכנית הסיוע הכלכלית הוארכה. לקראת פתיחת מוסדות החינוך, חולקו בדיקות קורונה ביתיות למשפחות עם ילדים. בסוף מרץ, יצאו מהסגר באנגליה כשבשאר בריטניה היו הקלות. באפריל נוספו הקלות. אופן ההקלות באומות הבית היה שונה בכל אומה.
לאחר שיא של כ-60 אלף נדבקים בינואר, החלה ירידה לכאלפיים ב-19 במאי. מאז, החלה עליה כאשר זן הקורונה הבולט היה זן דלתא שאותרו לראשונה בהודו. ב-11 ביוני אותרו כ-8 אלף נדבקים. התמותה היומית צנחה. נדחה אחד מהשלבים של הסרת ההנחיות.
ב-19 ביולי אנגליה הסירה את הגבלות הקורונה למרות העלייה בכמות המאומתים. במקביל ג'ונסון אמר שיושק בעתיד מעיין תו ירוק במדינה. במקביל לעלייה באנגליה, סקוטלנד הקטינה את כמות הנדבקים באמצעות צעדי מנע. בשלהי יולי החלה ירידה באנגליה. היא נבלמה בתחילת אוגוסט. בסתיו 2021, החלה עליה.
בדצמבר 2021, הוטלו הגבלות חדשות. למשל, הוחלט על תו ירוק במועדונים. בשלב הזה, היה תו ירוק בכל אומות הבית. היועץ המדעי של הממשלה קרא לתושבים להימנע מפגישות לא-הכרחיות. קודמה עבודה מהבית. הוחלט לסגור את מועדוני הלילה באומות הבית, פרט לאנגליה. מספר הנדבקים היומי עבר את המאה אלף. בסקוטלנד ובווילס הוגבלה התקהלות. ב-19 בינואר הודיע בוריס ג'ונסון על הקלות לאור ילדה בכמות הנדבקים. כך יופסק השימוש בתו הירוק בכניסה למועדונים ואירועים. הוחלט על הקלות גם בסקוטלנד ובווילס.
בפברואר, ג'ונסון רצה לבטל כמעט את כל הגבלות הקורונה שנותרו, כולל חובת הבידוד לנשאי הנגיף. בסוף פברואר, כמות הנדבקים שבה לעלות. כך מספר הנדבקים עלה מסביבות 30,000 מקרים ביממה לקרוב ל-73,000 נדבקים לקראת אמצע מרץ. באותה העת, אנגליה וצפון אירלנד הסירו את כל חוקי הקורונה שנותרו, וסקוטלנד ווילס שאפו להצטרף אליהן עד סוף מרץ.
שינוי גישת הממשלה הבריטית: מרעיון "חסינות העדר" לצעדים חריפים
עם זאת, חוקרים מאימפריאל קולג' בלונדון העריכו מה יהיה שיעור החולים המאושפזים שיצטרכו טיפול נמרץ והנתונים לא בישרו טובות: 70.9% בגיל 80 ומעלה, 43.2% בגילים 70–79, 27.4% בגילים 60–69, 12.2% בגילים 50–59, 6.3% בגילים 40–49.
בעקבות הערכות אלה, ובעקבות הביקורת שנמתחה על מדיניות זו, החליטה בריטניה לאמץ את אותן מגבלות שאומצו על ידי רוב מדינות העולם, בניסיון למגר את ההתפשטות חסרת התקדים של הנגיף.
צעדים כלכליים
ב-11 במרץ 2020 הודיע בנק אוף אינגלנד, הבנק המרכזי של בריטניה, על הורדת ריבית הבסיס ב-0.5% - מרמה של 0.75% ל-0.25%.
בנוסף על כך, הכריז שר האוצר הבריטי, רישי סונאק, על חבילת תמריצים כלכליים בשווי 30 מיליארד יורו (39 מיליארד דולר) להתמודדות עם משבר הקורונה- החבילה כוללת הורדות מיסים ממוקדות ומתן הלוואות לעסקים קטנים.
ב-17 במרץ הודיעו ראש ממשלת בריטניה, בוריס ג'ונסון ושר האוצר סאנוק על חבילת סיוע בשווי 330 מיליון ליש"ט למגזר העסקי, ובמרכזו: קרן הלוואות לכל העסקים, בריבית נמוכה.
ב-19 במרץ הודיע בנק אוף אינגלנד על הפחתת הריבית שוב פעם, מ-0.25% ל-0.1%, ועל הגדלת תוכנית רכישות האג"ח של הבנק המרכזי ב-200 מיליארד ליש"ט נוספים להיקף כולל של 645 מיליארד ליש"ט (755 מיליארד דולר).
בסוף יוני, הציג ראש הממשלה ג'ונסון תוכנית כלכלית שתכלול הוצאת מיליארדי דולרים על תשתיות כדי להחזיר את השגשוג לכלכלה.
בספטמבר 2021, הממשלה הכריזה על העלאת מיסים לצורך כיסוי הוצאות הקורונה.
ביטול אירועים
בין האירועים שבוטלו:
ב-18 במרץ 2020 הודיעה הפקת פסטיבל גלסטונברי, אחד הפסטיבלים הגדולים ביותר בעולם והגדול ביותר בבריטניה, על ביטולו של הפסטיבל.
ב-27 במרץ 2020 הודיע ארמון בקינגאהם על ביטול המצעד המסורתי לרגל יום הולדת של המלכה אליזבת השנייה שהיה אמור להתקיים ב-13 ביוני.
ב-1 באפריל 2020 דווח בבריטניה כי מארגני אליפות ווימלבדון בטניס הודיעו על ביטולה, לראשונה תחרות זו מתבטלת מאז מלחמת העולם השנייה, לאור התפשטות נגיף הקורונה ותדחה ליוני 2021.
אירועי יום הניצחון ה-75 בוטלו.
חיסון
ביולי 2020 אוניברסיטת אוקספורד וחברת אסטרהזניקה הודיעו כי הגיעו לשלב השלישי בפיתוח חיסון לנגיף. החיסון שפותח לא רק מעלה את הנוגדנים בגוף שאמורים לנטרל את נגיף הקורונה במקרה הדבקה, אלא גם מעודד יצירת תאי T, שפועלים ישירות נגד הנגיף שחדר לגוף. החיסון שקרוי AZD1222, מבוסס על גרסה מוחלשת של נגיפים הגורמים לתסמיני הצטננות בשימפנזים, יחד עם החומר הגנטי של אחד מחלבוני נגיף ה-COVID-19 והוא נחשב לאחד החיסונים היעילים שנמצאים בפיתוח. החברה הודיעה בנובמבר על תוצאות הניסוי של החיסון. היעילות הרבה ביותר (90%) נמצאה כשהחיסון ניתן בחצי מנה ולאחר כחודש במנה מלאה, ובסך הכול היעילות הממוצעת הייתה של 70%. בהמשך הודיעו על ביצוע מחדש של הניסוי. ב-30 בדצמבר אושר החיסון. בסוף מאי 2021, אישרה שימוש של החיסון של ג'ונסון אנד ג'ונסון.
ב-2 בדצמבר בריטניה הפכה למדינה המערבית הראשונה שאישרה חיסון, של חברת פייזר. פורסם סדר המתחסנים. כעבור שבוע, החלו לחסן. הוזמנו חיסונים מעוד 5 חברות (אנ') שהיו בשלבים של ניסוי קליני.
כעבור חודש, במהלך שנוי במחלוקת, החליטה ממשלת בריטניה להגביר מראש את הפצת החיסונים שלה, ולתת לכמה שיותר אנשים מנות ראשונות של החיסון - מהלך שעלול לעכב את החיסון השני עד 12 שבועות, במקום 3 שבועות - ההתוויה המקורית של החיסונים.
עד 23 בינואר 2021, כמעט שישה מיליון בני אדם קיבלו את אחת משתי המנות הראשונות. שר הבריאות מט הנקוק אמר כי שלושה רבעים מבני ה-80 ומעלה במדינה קיבלו את החיסון, וכך גם שלושה רבעים מדיירי בתי האבות, ובסך הכול ניתנו 5.9 מיליון מנות. ב-28 בפברואר 2021 דווח על 20 מיליון מחוסנים.
עד 2 באוגוסט 2021 ניתנו במדינה 85 מיליון מנות חיסון – כאשר 88% מהמבוגרים קיבלו את מנת החיסון הראשונה, ו-72% את השנייה. הוחלט לספק מנת חיסון שלישית למבוגרים ולמדוכאי חיסון בספטמבר 2021.
אהרון פרנקל
אהרון גובר פרנקל (נולד ב-9 בספטמבר 1957 בבני ברק) הוא איש עסקים ויזם יהודי בינלאומי ופילנטרופ, יליד ישראל. מסוף שנות ה-80, פרנקל הוא הבעלים של קבוצת Loyd's, העוסקת בהשקעות בתחום הנדל"ן, התעופה האזרחית, האנרגיה וההיי טק. סגן נשיא הקונגרס היהודי העולמי (WJC) ויושב-ראש הקונגרס היהודי האירו-אסייתי (EAJC).
ביוגרפיה
נולד בשנת 1957 למשפחה דתית בבני ברק, הצעיר בין שלושת ילדיהם של פרומה וחיים יוסף פרנקל. התחנך בבני ברק ולמד בישיבות, בהן ישיבת פוניבז'.
נשוי למאיה רות פרנקל ואב לחמישה ילדים. רעייתו, כלכלנית בהשכלתה, כיהנה בעבר כסגנית שר הכלכלה בממשלת קרואטיה, סגנית נשיא חברת הנפט הלאומית, הממונה על ההפרטה במדינה וכחברת דירקטוריון בחברות שונות בקרואטיה.
פעילות עסקית
כבר בראשית שנות ה-20 לחייו התחיל פרנקל את דרכו בעסקים של ייעוץ ויזמות. הראשונה שבהם היא סיוע ליזמות תעשייתית בקיבוצים. בהמשך, החליט להשקיע ברכישת מפעלי מזון. בסוף שנות ה-80 של המאה ה-20 הקים אהרון פרנקל קבוצה בינלאומית הפועלת ומשקיעה בתחומי התעופה האזרחית והחלל, נדל"ן ואנרגיה ברחבי העולם.
הקבוצה הוקמה כחלק ממאמצי הפיתוח של כלכלות מזרח אירופה וברית המועצות לשעבר. מאמצי הפיתוח התרכזו אז בהעברת טכנולוגיה, ציוד, ידע והון מחברות בינלאומיות במערב למדינות המתפתחות ובכך לתרום ולפתח את הכלכלה שלהן. ב-30 השנים האחרונות התבססה קבוצת Loyd's כמובילה בענפי התעופה האזרחית ונדל"ן בשווקים הללו. היקף עסקאות הקבוצה בשנים אלה מוערך בלמעלה מ-35 מיליארד דולר.
תעופה אזרחית
כנציג במזרח אירופה של התעשיות המובילות במערב בתחום התעופה האזרחית (בואינג, איירבוס וגולפסטרים) ביסס פרנקל את קבוצת Loyd's כראש הגשר להכנסתם של מטוסים מערביים וציוד מתקדם לתעופה האזרחית במדינות הללו ולהעברת טכנולוגיות מתקדמות אליהן.
נדל"ן
אהרן פרנקל הוא איל נדל"ן המחזיק בנכסים רבים ובמלונות במדינות שונות ברחבי העולם, ומעורב בפיתוח מיזמי נדל"ן בהיקפי ענק. במהלך 2020 פרנקל רכש שליטה בחברת גב – ים, שמעורבת במיזמי נדל"ן בכל שלבי היזמות. ובדצמבר 2021 הוא מכר את אחזקותיו לחברת נכסים ובניין בשווי 3.1 מיליארד שקלים, ובכך הרוויח 1.25 מיליארד שקלים.
תרומה לקהילה
בשנות התשעים סייע פרנקל רבות בהבאתם של העולים החדשים מברית המועצות לישראל, תוך שיתוף פעולה הדוק עם הסוכנות היהודית וממשלת ישראל. פרנקל הוא ראש הקהילה היהודית במונקו ותומך במרכזיים יהודיים רבים ברחבי העולם.
טפיר אוגוסטוס
טפיר אוגוסטוס (שם מדעי: Tapirus augustus) הוא מין נכחד של מפריט פרסה מהסוג טפיר אשר התקיים בתקופת הפליסטוקן והגיע עד לתחילת תקופת ההולוקן בין 1.8-0.01 מיליון שנה מהיום. מאובני הטפיר התגלו ב-1923 במחוז גואנגשי שבדרום סין וייתכן שבנוסף הוא נמצא באי ג'אווה ווייטנאם. בעבר השתייך טפיר זה לסוג Megatapirus.
טפיר אוגוסטוס הגיע לאורך 2.1–3.5 מטר ולגובה 0.9–1.5 מטר בכתפיים. משקלו הגיע ל-500 ק"ג, מה שהופך אותו לטפיר הגדול ביותר שהיה מעולם. כמו קרוביו, היה טפיר אוגוסטוס בעל חדק שפוף ששימש לליקוט עלים והכנסתם לפיו.
הטפיר חי עד לתחילת ההולוקן בטווח של 10,000–11,000 שנה מהיום ונכחד כחלק מההכחדת ההולוקן. הטפיר הקרוב ביותר למין נכחד זה הוא הטפיר האסייתי מדרום-מזרח אסיה.
איב (מחוז)
מחוז אִיבּ (בערבית: محافظة إب; תעתיק מדויק: מחאפט'ת אבּ) הוא מחוז בתימן. המחוז ממוקם בחלק הצפוני הפנימי של תימן וגובל בדרום מערב במחוז תעז, בצפון מזרח במחוז אל דאלע, ובמחוז דמאר בצפון. יש לו גבול קצר במזרח עם מחוז אל-ביידא ובמערב הוא גובל במחוז אל-חודיידה. שטח המחוז הוא 5,344 ק"מ² ואוכלוסייתו נאמדה בשנת 2004 ב-1,665,000 תושבים. המחוז הוא בעל צפיפות האוכלוסין הגבוהה ביותר בתימן מחוץ לצנעא.
במבצע מרבד הקסמים עלו יהודי מחוז איב לארץ ורובם התיישבו בחדרה ובישובים סביבה (גאולי תימן, אליכין ואלישיב).
חרס
חרס הוא תוצר של עיבוד חומר קרמי. העיבוד כולל עיצוב (כיור), ייבוש ושריפה להקשייתו של המוצר. עם התפתחות החברה האנושית, תהליך השריפה עבר לכבשן. כאשר פריט החימר עבר רק יבוש, הוא התפרק במגע עם מים. השריפה גורמת לשינוי כימי בחימר, והופכת אותו לעמיד במגע עם מים. כלים וחפצי אמנות יוצרו מחרס, ובחברות מסוימות, אפילו פריטי פולחן.
המילה חרס היא מילה עתיקה, שמופיעה במקרא (בכתיב חרשׂ) וכן במשנה ובתלמוד. בעברית מודרנית היא משמשת לצידה של המילה קרמיקה, למרות ההבדל ביניהם. כלי החרס עשויים מחומר (היום מקובלת יותר המילה חימר).
היסטוריה של השימוש בחרס
פריטים עשויים חרס יוצרו כבר בתרבויות התקופה הפלאוליתית העליונה של אירופה, לפני כ-30,000 שנים, כמו הצלמיות באתר דולני וייסטוניצה. כלי החרס הקדומים בעולם יוצרו על ידי ציידים-לקטים נוודים בסין לפני כ-20,000 שנים, יובשו בשמש ושימשו כנראה לבישול. כ-6000 שנה לאחר מכן השתמשו בכלי חרס גם בתרבות הג'ומון של יפן. בפרהיסטוריה של המזרח הקדום מופיעים כלי חרס בכפרים החקלאיים של התקופה הנאוליתית, לפני כ-8000 שנה, ומסמנים את המעבר מהתקופה הנאוליתית הקדם-קרמית לתקופה הנאוליתית הקרמית. בארץ ישראל, הופעת תעשייה של כלי החרס בהיקף נרחב אירעה בתרבות הירמוכית של התקופה הנאוליתית הקרמית. הכלים האופייניים לאותה תקופה עוטרו במגוון עיטורים מוטבעים וצבועים. כאלף שנה מאוחר יותר, במהלך התקופה הכלקוליתית, החל השימוש באבניים.
כלי החרס היו זולים לייצור, כי חומר הגלם היה זמין. מצד שני, כלי חרס שנשבר אינו ניתן להתכה ולשימוש חוזר. מכאן הביטוי "כחרס הנשבר". שתי תכונות אלו גרמו לכך שאתרים ארכאולוגיים מניבים שפע רב של חרסים המשמשים את הארכאולוגים בטיפולוגיה על פי סגנונם המשתנה של הכלים.
חרסים שימשו גם כמצע כתיבה, ועליהם נכתב בכתב היתדות, בכתב החרטומים וסוגי כתב עתיקים נוספים. ביוון במאה ה-5 ובמאה ה-4 לפני הספירה, שברי כלי חרס שימשו אפילו כ"פתקי הצבעה". דוגמה לכך היא הצבעה להגלית אזרח אתונאי, במהלך שנקרא אוסטראקיזם. שבר החרס נקרא אוסטראקון
סוגי חרס
באזורים שונים קיימים סוגי חימר שונים, המשפיעים על התוצר הסופי. גם טמפרטורת השריפה משפיעה על סוג החרס המתקבל.
חימר לבן עדין הנשרף בטמפרטורות גבוהות יותר ועובר תהליך של כמעט-התכה נקרא בעברית חרסינה ובלועזית פורצלן. הוא אטום לנוזלים וכאשר דופן הפריט דקה, הוא שקוף למחצה.
רעידת האדמה והצונאמי באוקיינוס ההודי (2004)
רעידת האדמה והצונאמי באוקיינוס ההודי (גם הצונאמי של 2004), שאירעו ב-26 בדצמבר 2004, הייתה רעידת האדמה השלישית בעוצמתה שנמדדה בעולם ואחת מהקטלניות ביותר בעת המודרנית. עוצמתה הגיעה לדרגה 9.1 בסולם מגניטודה לפי מומנט, והאנרגיה שלה שקולה לכ-10,000 פצצות אטום מהסוג שהוטל על הירושימה. רעידת האדמה התרחשה באוקיינוס ההודי בקרבת חופו הצפון מערבי של האי סומטרה שבאינדונזיה ועוררה גלי צונאמי אדירים. גלים אלו גבו, על פי ההערכות, את חייהם של מעל ל-280 אלף בני אדם, פצעו רבבות אחרים, וזרעו חורבן והרס בכפרים רבים ובערים רבות באזורים נרחבים לחופי האוקיינוס ההודי. למעלה ממיליון וחצי אנשים נותרו ללא קורת גג בעקבות האסון. יש הסבורים שמספר הנספים היה אף גדול מ-300 אלף.
על אף שגלי צונאמי מכים באופן מסורתי באזור טבעת האש, לא הייתה המוכנות לקראתם בחופי האוקיינוס ההודי גדולה, מה שהעלה את מספר הנספים. מצב זה הביא לכך שלמרות איתור לווייני של גלי הצונאמי על ידי ארצות הברית, לא ניתנה אזהרה למרבית המדינות שנפגעו (לגבי חלקן היא לא הייתה אפקטיבית בכל מקרה עקב הזמן הקצר עד לפגיעה). המדינה היחידה שבה נערכה התארגנות משמעותית הייתה קניה, ולכן מספר הנספים בה היה קטן יחסית לעומת סומליה שבה אין שלטון מרכזי ולכן לא נערכה מראש. על אף ריחוקה של סומליה, הנמצאת 4,500 ק"מ ממוקד הרעש, נספו בה למעלה ממאה אנשים. <BR> את עיקר המחיר שילמה אינדונזיה, שבה קיפחו חייהם למעלה מ-166,000 איש. אלפי הרוגים דווחו גם בסרי לנקה, הודו ותאילנד.
מדינות רבות בעולם הביעו הזדהות עם האסון הכבד, והבטיחו מיליארדי דולרים לסיוע. חגיגות חג המולד בוטלו במקומות רבים בעולם והכסף נתרם לשיקום פגועי האסון. בין הנפגעות הייתה גם הדוגמנית פטרה נמצובה. לאחר החלמתה היא הקימה קרן צדקה לטובת שיקום הנפגעים.
גם מדינת ישראל שלחה סיוע, שכלל תרופות, משלחת רופאים וכן מומחים בזיהוי גופות מטעם זק"א ומשטרת ישראל.
מספר גאופיזיקאים אמריקנים טענו שלרעש אדמה זה היו השלכות כלליות נוספות, כמו יצירת תנודה קטנה של כדור הארץ בצירו, ותזוזת כמה איים באינדונזיה כמה עשרות מטרים אופקית או אנכית.
אישים שונים פרסמו תמונות של יצורים שלטענתם עלו מהאוקיינוס, ובהם נראים דמויות שחציים דג וחציים אדם, התמונות התגלו כשיקריות.
נסיבות היווצרות הצונאמי
כשהגל, שתנועתו כלפי מטה מקבילה לתנועתו כלפי מעלה, הגיע אל החוף, הכה חלקו התחתון בקרקעית ולכן קטנה מהירותו. המים מחלקו האחורי של הגל אגפו את הגל המתנפץ משני צדדיו, ויצרו קיר מים. קיר המים הכה ביבשה בעוצמה רבה, גרם הרס וחורבן, השליך אנשים ששהו על חוף הים תוך שניות למרחק של מאות מטרים מהחוף, ושב וחזר לים תוך שהוא סוחף עמו כל מה שנקרה בדרכו, מבנים, אדמה ואנשים.
אייר ניוגיני
אייר ניוגיני (באנגלית: Air Niugini) היא חברת התעופה הלאומית של פפואה גינאה החדשה, שבסיסה בנמל התעופה הבינלאומי ג'קסונס שבפורט מורסבי. היא מפעילה טיסות פנים מפורט מורסבי ל-12 שדות תעופה גדולים, בעוד שחברת הבת שלה, Link PNG, מפעילה טיסות לנמלי תעופה קטנים. היא גם מפעילה טיסות בינלאומיות באסיה, אוקיאניה ואוסטרליה על בסיס שבועי. אייר ניוגיני טסה ל-25 יעדים מקומיים ו-14 יעדים בינלאומיים ב-10 מדינות ברחבי אסיה ואוקיאניה נכון למרץ 2017. לחברה יש שותפות קוד עם החברות סולומון איירליינס, קוואנטס וקת'אי פסיפיק. חברת התעופה הוקמה בנובמבר 1973 כחברת התעופה הלאומית של פפואה גינאה החדשה. בעת ההקמה הממשלה החזיקה ב-60% מהמניות, אנסט (16%), קוואנטס (12%) וטרנס אוסטרליה איירליינס (12%). החברה התחילה בשירותים מקומיים בלבד, אך היא התרחבה לטיסות אזוריות זמן קצר לאחר מכן. הקמת החברה התרחשה כתוצאה משאיפות הממשלה לפתח אזורים שונים במדינה גם ללא רשת כבישים ענפה. המטוסים הראשונים שפעלו בחברה היו DC-3 דקוטה ופוקר F27.
צי החברה
צי החברה נכון ליוני 2022:
עידית שחורי
עידית שחורי (נולדה ב-30 במאי 1955) היא מפיקה, תסריטאית, במאית קולנוע ובמאית תיאטרון ישראלית. מייסדת ומנהלת "בית הספר לתסריטאות" בתל אביב.
ביוגרפיה
שחורי נולדה בירושלים וגדלה בפתח תקווה. למדה בתיכון של רשת החינוך אנקורי והייתה פעילה בתמועת נוער לנוער. בתיכון הצטרפה לחוג לקולנוע בהדרכת הבמאי ז'אק קתמור. לאחר השירות הצבאי למדה קולנוע בבית צבי שם ביימה את סרטה הקצר הראשון "במקום חלום", על בחורה המגלה שבן־זוגה הוא הומוסקסואל (בשהתתפות רבקה נוימן ועמי ויינברג).
בעת שעבדה כנערת תסריט ספרה למפיק יעקב קוצקי על רעיון לסרט ארוך שהגתה, קוצקי התלהב מהרעיון והחליט להפיק אותו לאחר שגייס ממשקיעים 4 מיליון ל"י. הסרט, ״מעגלים של שישבת״, ששחורי גם כתבה לו את התסריט, מספר את סיפורן של ארבע נשים בשנות העשרים לחייהן אשר נפגשות לסוף שבוע, בדרך מקרית, בדירת שתיים מהן בתל אביב. את הסרט צילמה נורית אביב, את המוזיקה כתב אבנר קנר. צילומי הסרט נערכו במשך 5 שבועות באוגוסט 1979, אך בעת העריכה הוחלט לערוך צילומי השלמה בנובמבר 1979, והסרט יצאה לאקרנים ביוני 1980 הסרט השתתף בפסטיבל הקולנוע הים תיכוני במונפלייה, זכה לביקורות מעורבת, אך שנים אחר כך נחשב כסרט פורץ דרך בדרך שבה הציג נשים בקולנוע.
אחרי צאת סרט הראשון בחרה שחורי להתמקד בתיאטרון, כתבה וביימה מחזות. במקביל שימשה כתבת ועורכת מדורי תרבות בעיתונים "חדשות", "מעריב", "הארץ" ופרסמה טור ב"ידיעות אחרונות" בשם "ארוחה בשניים", שיצא לאור גם כספר. כתבה וערכה את הספר "מוסדות התרבות והאמנות בישראל".
בשנת 1996 ייסדה וניהלה את "בית הספר לתסריטאות" בתל אביב. בית הספר הראשון בישראל ללימודי תסריטאות בלבד. שנתיים לאחר הקמתו נרשם כעמותה ובשנת 2000 החל לקבל תמיכה בתקציב ממשרד התרבות והספורט. בית הספר נהג לחלק פרסים שנתיים לבוגריו, ולערוך שוק תסריטים שנתי, בו תלמידי ובוגרי בית הספר הציעו למכירה למפיקים תסריטים שכתבו. בינואר 2009, חבר הכנסת לשעבר רומן ברונפמן נכנס היום לתפקיד יושב הראש של בית הספר. ברונפמן החליף את המפיק משה אדרי, שכיהן בתפקיד שלוש שנים. ביולי 2011 נקלע בית הספר למשבר כלכלי, לאחר שכספי התמיכה לשנת הלימודים הקודמת ממשרד התרבות לא הועברו לבית הספר. חודש אחר כך נסגר בית הספר.
שחורי משמשת כלקטורית בקרנות שונות לעידוד קולנוע וטלוויזיה. עורכת תסריטים, מנחה כיתות אמן בישראל ובחו"ל, פרסמה מאמרים רבים בנושא קולנוע ישראלי ומרצה בתחום.
פרסים והוקרה
כלת פרס שרת המדע והאמנויות לבמאים ותסריטאים לשנת 1995.
קול פארק
קוּל פארק (באנגלית: Coole Park) הוא שמה של שמורת טבע אשר שטחה הוא כ-1,000 דונם בקירוב (כ-4 קילומטר רבוע), המרוחקת קילומטרים בודדים בלבד, מערבית מגורט, מחוז גולוויי, אירלנד. היא מתוחזקת על ידי שירות הפארקים וחיות הבר הלאומי האירי, המסונף בעצמו למחלקה לאמנויות, מורשת ושפה אירית (אזורים באירלנד שבהם השפה האירית משמשת כשפת האם - גיילטאכט - Gaeltacht). הפארק נמצא באזור המתאפיין מבחינה גאולוגית באבני גיר קארסטיות נמוכות ובאגמים עונתיים הידועים בשמם "טורלוך" (Turlough), בשפה המקומית האירית, שהם כמעט ייחודיים לנופיה של אירלנד וקיימים אך ורק באי. ישנם 6 קילומטרים של שבילי טבע מסומנים, בנוסף לגן מוקף בחומה שניטע בסוף המאה ה-18.
היסטוריה
ככל הנראה, בית קוּל (Coole House) חווה נזקים בזמן מלחמת האזרחים האירית (1922 - 1923). ליידי גרגורי מכרה את האחוזה למדינה האירית החופשית, ב-1927, אך המשיכה לחיות כמה שנים לאחר מכן. מיד לאחר מותה, ב-1932, רהיטי הבית נמכרו במכירה פומבית. בשנות ה-60 של המאה העשרים, הרשויות האיריות אפשרו לבניין שהיה שייך למשפחת גרגורי, להפוך למט לנפול. ב-1964, מצב כזה של הזנחה, גרם למייקל ליאממויר, להביע צער רב על כך. למעשה, לפי שירות הארכיונים הלאומי של אירלנד, רשויות המדינה הרסו את הבניין עוד ב-1941. כיום, כל מה שנותר מהבניין הוא אבן הפינה עליה הוא עמד.
כיום
שטחי הפארק פתוחים לציבור בכל ימות השנה (כניסה חינם). מרכז המבקרים, הממוקם במבנים ששכנו בעבר מחוץ לשטח האחוזה (סוף המאה ה-18), פעיל בעיקר בעונה העמוסה (חודשים אפריל - ספטמבר, כולל). המרכז מציע חדר לשתיית תה, מיצג וידאו-אודיו המספר על חייה של ליידי גרגורי ועל ההיסטוריה הספרותית של קוּל פארק ואף מציע תערוכת מולטימדיה בשם "קוּל פארק, מבעד לעיניהן של 'מי ונו', נכדותיה של ליידי גרגורי".
ב-2014, החלה לפקוד מחלה את העצים שבקוּל פארק, דבר שהביא את שירות הפארקים וחיות הבר הלאומי האירי לכרות כמה מהם, זאת מטעמי בטיחות, כפי שאושר על ידם.
אקולוגיה
טבעה בר החלוף של הידרולוגית הטורלוך (Turlough), האגם העונתי שבקוּל פארק, מעניק למקום את הנופך האקולוגי הייחודי שלו. באופן כללי, הטורלוכים צוינו כ"בית גידול הנמצא בעדיפות עליונה" (Priority Habitat), במסגרת תקנות האיחוד האירופי הנוגעות לבתי גידול. קוּל פארק מהווה חלק מקומפלקס קוּל-גארילנד, אתר המועמד להיות "אזור מיוחד לשימור" (Special Area of Conservation, קוד אזור SAC 252).
מאז 1990, הוענקה הגנה לקוּל לוֹך ויער גארילנד כאזורי ביצה בעלי חשיבות בינלאומית (Wetland of International Importance), זאת בכפוף לאמנת רמסאר.
הגנה על העופות שבפארק
שמורה המיועדת להגנתה של אוכלוסיית עופות הבר שבקוּל פארק ואשר בה נאסר לירות בעופות המשמשים את ספורט הציד, סומנה ככזו במסגרת חוק חיות הבר 1976. הפארק נכלל בתחומי אזור הגנה מיוחד לציפורים (Special Protection Area), זאת לפי הוראות האיחוד האירופי הנוגעות לשימור ציפורים: אתר זה, ששטחו 520 הקטאר (קוד אזור SPA 107), סומן ככזה ב-1996, בשל חשיבותו לאוכלוסיית עופות המים החורפת במקום, ובמיוחד ראויה לציון, אוכלוסיית הברבורים השרים. אזור ההגנה המיוחד חופף בשטחו לאזור חשוב לציפורים אחר, קומפלקס קוּל פארק - גארילנד.
סנטה מריה (ספינה)
סנטה מריה של העיבור ללא חטא (בספרדית: Santa María de la Inmaculada Concepción) או מריה האצילה (Marigalante) הייתה ספינת הדגל של כריסטופר קולומבוס, מסוג קאראק, במסעו הראשון לגילוי אמריקה באוגוסט 1492. שתי הספינות האחרות בצי היו הניניה (Niña) (על שם בעל הספינה חואן ניניו) והפינטה (Pinta) ("הצבועה"), שהיו מטיפוס קרוולה.
היסטוריה ונתונים
הספינה הייתה קאראק תלת-תרנית באורך של כ-23 מטרים וברוחב מרבי של כשבעה וחצי מטרים. השוקע שלה היה יחסית גדול - 2 מטרים, דבר שלא איפשר לה גישה לחופים רדודים.
בחג המולד (25 בדצמבר) 1492, לאחר שעלתה על שרטון, פורקה הספינה ומקרשיה נבנה מבצר לחופי האיטי, ששימש את צוותו של קולומבוס.
במאי 2014 טען ארכאולוג ימי כי גילה את שרידי ספינת הדגל של קולומבוס "סנטה מריה" ליד חופי האיטי.
דגמים והנצחה
דגמים מודרניים של הספינה נבנו לקראת יובל ה-400 למסעו הראשון של קולומבוס שצוין בתערוכה העולמית של שיקגו (1893) ולקראת יובל ה-500 ב-1992. אחד הדגמים מ-1992 נמצא במרכז הים שבמרכז הקניות הגדול בעולם בעיר אדמונטון שבקנדה. דגם נוסף, בגודל טבעי, נמצא בעיר קולומבוס שבאוהיו.
ראש ממשלת ישראל
ראש ממשלת ישראל הוא ראש הרשות המבצעת בשיטת הממשל בישראל. החוק הישראלי מקנה לממשלה שאותה מנהל ראש הממשלה את סמכויות השלטון הביצועיות, על אף שנשיא המדינה מוגדר בחוק כראש המדינה. לראש ממשלת ישראל מתמנה אחד מחברי הכנסת, שנשיא המדינה הטיל עליו להרכיב ממשלה, אחר התייעצות עם נציגי הסיעות, ושהצליח לקבל את אישורה של הכנסת להרכב ממשלתו. תהליך בחירתו של ראש הממשלה, וכן סמכויותיו וסמכות ממשלתו נקבעו בחוק יסוד: הממשלה, שעבר גלגולים אחדים. כיום מכהן בתפקיד .
סמכויותיו ותפקידיו של ראש הממשלה
עם זאת, החוק קובע כי הממשלה כולה (שלא כמו משטר נשיאותי) היא הגוף השולט במדינה, ולפיכך החלטות הממשלה מתקבלות בהצבעות שדורשות תמיכה של רוב השרים, וקולו של ראש הממשלה שווה לקולו של כל שר אחר. ראש הממשלה אינו יכול לכפות את דעתו על הממשלה באופן ישיר, אולם הוא יכול: בנוסף, ראש הממשלה הוא הקובע הבלעדי של סדר היום של ישיבות הממשלה והוא גם המנהל של הישיבות, שמתנהלות בהתאם לתקנון הממשלה.
ראש הממשלה ממונה ישירות על שירות הביטחון הכללי, המוסד למודיעין ולתפקידים מיוחדים, המטה לביטחון לאומי, הוועדה לאנרגיה אטומית ומערך הסייבר הלאומי. ראש הממשלה אינו ממונה על צה"ל רשמית, אך מוביל ומנווט את מדיניות החוץ והביטחון באמצעות המטה לביטחון לאומי והמזכירות הצבאית.
ועדות שרים
מתוקף מעמדו הקרדינלי של ראש הממשלה בהובלת מדיניות, סדר היום של הממשלה והאג'נדה ראש הממשלה חבר במספר ועדות שרים בהם מכוח חוק, ומתוקף קידום מדיניות הממשלה והובלתה ויישומה בנושאי מדיניות ביטחון-לאומי, מדיניות חברתית-כלכלית ובקידום פרויקטים לאומיים.
מינוי ראש הממשלה
תהליך בחירתו של ראש הממשלה, וכן סמכויותיו וסמכות ממשלתו נקבעו בחוק יסוד: הממשלה, שעבר גלגולים אחדים.
ראש הממשלה נבחר בבחירות דמוקרטיות, אבל באופן עקיף - ציבור הבוחרים בוחר את חברי הכנסת שהם נציגיו ב, ואלה בוחרים את ראש הממשלה ומאשרים את הרכב הממשלה שהקים. שיטה זו נהוגה בישראל מאז יום היווסדה, למעט תקופה קצרה בין השנים 1996 - 2001. במהלך תקופה זו היה בתוקף חוק הבחירה הישירה, שהנהיג שיטה שבה הצביעו הבוחרים בנפרד לכנסת ולראש הממשלה. השיטה הונהגה בתקווה להביא ליתר יציבות בשלטון, אולם היא בוטלה כשהתברר שאין היא משיגה את מטרתה.
על-פי השיטה הנוהגת היום, עם בחירתה של כנסת חדשה מזמין נשיא המדינה נציגים מן הסיעות החברות בכנסת החדשה לשם התייעצויות. בסופן, ולא יאוחר משבוע ימים מיום פרסום תוצאות הבחירות, הוא מטיל על אחד מחברי הכנסת החדשה להרכיב ממשלה. בדרך כלל, הנשיא מטיל את מלאכת הרכבת הממשלה על חבר הכנסת שזוכה לתמיכה בכוח של מספר רב יותר של חברי הכנסת החדשה. לראש הממשלה המיועד ניתנים 28 ימים להשלמת מלאכת הרכבת הממשלה, אך הנשיא רשאי להאריך תקופה זו בתקופות נוספות, ובלבד שלא יעלו יחד על 14 ימים. במהלך הזמן הזה הוא מקיים משא ומתן עם סיעות התומכות בו שבו מגובשים עיקרי המדיניות של הממשלה ("קווי יסוד") וחלוקת הסמכויות בתוכה ("התיקים" או השרים העומדים בראש משרדי הממשלה). בתום המשא ומתן, מציג ראש הממשלה המיועד את ממשלתו בפני הכנסת. הוא מציג את ההסכמים שהושגו עם הסיעות החברות בממשלה החדשה (סיעות הקואליציה), את קווי היסוד של הממשלה, את השרים החדשים ואת תפקידיהם. לאחר שמיעת טיעונים בעד ונגד התמיכה בממשלה החדשה מתקיימת הצבעה. אם תוצאות ההצבעה מורות על תמיכה בממשלה החדשה, נשבע ראש הממשלה החדש אמונים בזו הלשון:
במקרה וראש הממשלה המיועד מציג ממשלת חילופים ותוצאות ההצבעה מורות על תמיכה בממשלה החדשה, נשבע ראש הממשלה החדש אמונים בזו הלשון:
ולאחריו נשבעים ראש ממשלת ישראל החלופי (במקרה של ממשלת חילופים) וכל השרים החדשים. כל זמן שראש הממשלה החדש לא הציג את ממשלתו וקיבל לה את אישור הכנסת, ממשיך בתפקידו ראש הממשלה היוצא, אף אם כבר אינו חבר הכנסת.
אם לאחר 42 הימים (28 הימים + 14 ימי ההארכה) המועמד לא הודיע לנשיא המדינה שהרכיב ממשלה, או שהודיע לו לפני כן שאין בידו להרכיב ממשלה, או שהציג ממשלה והכנסת דחתה את הבקשה להביע בה אמון (כמו שקרה לשמעון פרס בשנת 1990 עקב משבר פוליטי שכונה לימים "התרגיל המסריח"), הנשיא יכול להטיל את מלאכת הרכבת הממשלה על מועמד אחר, וגם לו יש 28 ימים להרכבת ממשלה, ללא הארכות. אם עברה תקופה זו והמועמד לא הודיע לנשיא המדינה שהרכיב ממשלה, או שהודיע לו לפני כן שאין בידו להרכיב ממשלה, או שהציג ממשלה והכנסת דחתה את הבקשה להביע בה אמון, אזי יכולים להתאגד 61 חברי כנסת ולהציע בכתב בפני הנשיא מועמד, שהוא חבר הכנסת שהביע את הסכמתו להרכבת ממשלה. במצב זה, לנשיא אין יכולת להפעיל שיקול דעת ולהתנגד, והוא נותן לו 14 ימים להרכיב ממשלה. אם לאחר כל התהליכים הללו לא הורכבה ממשלה - תתקיימנה בחירות חדשות לכנסת ביום שלישי האחרון שבתוך 90 ימים, מיום הודעת הנשיא כי "אין רוב לכינונה של ממשלה בכנסת" או בתוך 90 יום מיום שהכנסת דחתה את בקשת האמון של מי שמונה על ידי הנשיא או בתוך 90 מיום שדחתה הכנסת את בקשת האמון של מי ש-61 ח"כים הציעו להטיל עליו את הקמת הממשלה במצב דלעיל, לפי העניין.
הכנסת רשאית להפיל את הממשלה בהצבעת אי-אמון. על-פי חוק יסוד: הממשלה, שנחקק ב-2001 (ונכנס לתוקפו עם תחילת כהונתה של הכנסת השש עשרה), הצעה להצבעת אי-אמון הייתה חייבת לכלול גם הצעה למועמד חלופי להרכבת הממשלה החדשה, מבין חברי הכנסת (למעט ראש הממשלה המכהן). ההצעה חייבת לזכות ברוב מוחלט של 61 חברי-כנסת, ובמקרה כזה חייב נשיא המדינה להטיל את הרכבת הממשלה החדשה על המועמד שהוצע. בתיקון לחוק משנת 2014 נקבע שבהצעת אי אמון על חברי הכנסת להציג לא רק ראש ממשלה חלופי אלא גם ממשלה חלופית, על כל שריה וקווי המדיניות שלה, וכאשר הממשלה חדשה מקבלת את אישור רוב חברי הכנסת, הממשלה הנוכחית מסיימת תפקידה והממשלה החלופית מתחילה לפעול מאותה שעה שהביעו בה אמון, ללא התערבות נשיא המדינה וללא פיזור הכנסת.
על-פי החוק מ-2001 יכול ראש הממשלה, בהסכמת נשיא המדינה, לפזר את הכנסת, במצב בו יש בכנסת רוב שלא מאפשר לממשלה לתפקד. החלטה כזו מביאה בהכרח להתפטרות ראש הממשלה (והממשלה כולה) ולעריכת בחירות חדשות. הכנסת רשאית במקרה כזה להציע לנשיא המדינה, בתוך 21 יום, מועמד חלופי לראשות הממשלה מבין חברי הכנסת (למעט ראש הממשלה המתפטר), ובכך לבטל את פיזור הכנסת ולהתחיל בהרכבת ממשלה חדשה. ראש הממשלה יכול להתפטר גם מבלי לפזר את הכנסת. במקרה כזה יחזור הנשיא ויקיים התייעצויות לבחירת ראש ממשלה חדש מבין חברי הכנסת.
אם ראש הממשלה אינו מסוגל למלא את תפקידיו במשך יותר מ-100 ימים, מופעל ההליך להרכבת ממשלה חדשה כאילו התפטר ראש הממשלה ביום ה-101. אם נפטר ראש הממשלה בטרם נקבע כי הוא בלתי-כשיר, מפעילים את ההליך, כאילו התפטר ביום מותו. במקרה וראש הממשלה מורשע, בפסק דין סופי, בעבירה שיש עמה קלון רואים אותו כאילו התפטר.
ממלא מקום ראש הממשלה
על פי חוק יסוד: הממשלה (1968, 1992, ו-2001), אפשר שאחד מחברי הממשלה שהוא גם חבר הכנסת, יכהן כממלא מקום ראש הממשלה. רק במקרה שנבצר זמנית מראש הממשלה למלא את תפקידו, ממלא מקום ראש הממשלה מחליף אותו לתקופה מוגבלת ועד "100 ימים רצופים". לאחר תקופה זו, רואים את רה"מ כ"נבצר קבע" מלמלא את תפקידו, ואת הממשלה כאילו התפטרה וכממשלת מעבר, דבר המחייב במקרה זה, (או במקרה של פטירתו או הרשעתו בדין של רה"מ), הצבעת ממשלה על אחד משריה (ממלא מקום ראש הממשלה או שר אחר, ובלבד שיהיה גם ח"כ וגם חבר סיעתו של רה"מ) לכהן כראש הממשלה בפועל.
אם לא מכהן ממלא מקום קבוע, רשאית הממשלה למנות את אחד מחבריה שחבר בכנסת למלא את מקומו של ראש הממשלה במקרים אלו לתקופה מוגבלת כאמור. ממלא מקום ראש הממשלה גם מנהל את ישיבות הממשלה כאשר זה נעדר מגבולות המדינה.
ב-4 בינואר 2006 הועברו סמכויות רה"מ אריאל שרון לממלא מקומו, אהוד אולמרט, באופן אוטומטי מכוח החוק, לאחר ששרון הוכרז כ"נבצר זמנית" (הכרזה על "נבצרות קבע" מטעם היועץ המשפטי לממשלה, מני מזוז, הייתה גוררת הצבעת ממשלה על מינוי איזה מן השרים כאמור, לראש ממשלה בפועל). ב-14 באפריל 2006, היום ה-101 לאשפוזו של אריאל שרון, הממשלה הצביעה על מינויו של אהוד אולמרט כראש ממשלה בפועל, עד להקמת הממשלה החדשה.
ראש ממשלה בפועל
על-פי חוק יסוד: הממשלה (2001), "נפטר ראש הממשלה, נבצר ממנו דרך קבע למלא את תפקידו או הופסקה כהונתו מחמת עבירה, תקבע הממשלה שר אחר שהוא חבר הכנסת וחבר סיעתו של ראש הממשלה, לכהן כראש הממשלה בפועל עד שתיכון הממשלה החדשה" (עד שנת 1992, הניסוח של חוק יסוד: הממשלה בנושא ראש הממשלה בפועל היה מעט שונה, ועסק רק בפטירה של ראש הממשלה).
חוק יסוד: הממשלה (1968, 1992, 2001) מבחין בין המושג "ממלא מקום" לבין "ראש הממשלה בפועל". ממלא מקום מקבל את מלוא סמכויות ראש הממשלה רק במקרה שנבצר מראש הממשלה לכהן באופן זמני (מחוק יסוד: הממשלה 1992, מוגבל בתקופה של "עד מאה ימים רצופים" ולא תלוי בחזרתו של רה"מ לתפקיד), אם מונה מראש, באופן אוטומטי מכוח החוק. "ראש ממשלה בפועל", אינו מתמנה, אלא בהחלטת ממשלה, "עד שתיכון הממשלה החדשה", ורק לאחר ש"נבצר דרך קבע" מראש הממשלה לכהן בתפקידו (הוכרז כנבצר קבע או חלפו 100 ימים רצופים לנבצרות הזמנית) או אם רה"מ נפטר או חדל להיות רה"מ עקב הרשעה בעבירה שיש עמה קלון. במקרים אלו, רשאית הממשלה להצביע על איזה מחבריה (ממלא מקום ראש הממשלה או שר אחר) ובלבד שיהיה חבר כנסת וחבר סיעתו של רה"מ (רק מחוק יסוד 2001 נדרש מרה"מ בפועל להיות גם חבר סיעתו של רה"מ). סמכויותיו של ראש הממשלה בפועל (או של ממלא מקום ראש הממשלה בתקופה שראש הממשלה אינו יכול למלא את תפקידו) זהות לאלו של ראש הממשלה, פרט לכך שאינו יכול לפזר את הכנסת.
בממשלת חילופים, לא מתמנה ראש ממשלה בפועל, וראש ממשלת ישראל החלופי הופך במקרה כזה לראש הממשלה.
משרד ראש הממשלה
משרד ראש הממשלה אחראי ליישום מדיניות ראש ממשלת ישראל, תיאום פעילויות משרדי הממשלה בתחומים השונים וניהול מהלכי שינוי ועבודות מטה ברמה הלאומית. לשכת ראש הממשלה, הפועלת כחלק מהמשרד, מסייעת לראש ממשלת ישראל בניהול סדר יומו ומרכזת את כלל ההיבטים בעבודתו.
המעון הרשמי
מעון ראש ממשלת ישראל הרשמי הוא בית אגיון, בשכונת רחביה בירושלים. קיים מיזם לבניית מתחם חדש עבור מעון ומשרד משולב לראש הממשלה והוא נקרא "מיזם שירה".
שכר ומיסים
בתיקון לפקודת מס הכנסה נקבע שראש הממשלה ושאיריו ייזכו לפטור ממס הכנסה לתשלומים והטבות מהמדינה, שאינם משכורת או קצבה, בדומה לפטור הניתן לנשיא המדינה. קובע: "תשלומים, שירותים וטובות הנאה המשתלמים או הניתנים מאוצר המדינה לראש הממשלה או לראש הממשלה לשעבר או לשאיריו בקשר למילוי תפקידו כראש הממשלה, למעט משכורת וקצבה".
תנאים נלווים נוספים
ראש ממשלת ישראל מאובטח בכל עת על ידי היחידה הממלכתית לאבטחת אישים בשירות הביטחון הכללי כחלק מהיותו אחד מסמלי השלטון של מדינת ישראל.
משפחת ראש הממשלה מאובטחת בדרך כלל על ידי יחידת מגן. בשנת 2023 החליטה ועדת השרים לענייני שירות הביטחון הכללי על העברת אבטחת בני משפחתו של ראש הממשלה בנימין נתניהו לידי שירות הביטחון הכללי. זאת, בשל התגברות האיומים על ביטחונם.
לרשות ראש הממשלה עומד מטוס רשמי "כנף ציון" מדגם בואינג 767-300ER, אשר משמש לטיסות הרשמיות מחוץ לגבולות המדינה.
שיירת ראש הממשלה זו השיירה הגדולה והמאובטחת ביותר והיא כוללת שלושה רכבי שרד משוריינים מדגם Audi A8 בצבע שחור, לצד מספר ג'יפים מלווים ורכבי ביטחון (משטרה ולפעמים גם מד"א).לרכבי האאודי המשוריינים של ראש הממשלה יש לוחית זיהוי צהובה עם סמל המדינה וצ'קלקה בודדת בצבע כחול על הגג. בשיירה יש גם רכבים מדגם טויוטה לנדקרוזר בהם יושבים מאבטחים, כמעט תמיד עם חלונות פתוחים, כדי לתת מענה ירי מהיר.
בניגוד למנהיגי עולם אחרים המחזיקים מעונות נופש כמו למשל קמפ דייוויד, ראש ממשלת ישראל נופש את חופשותיו באופן פרטי באזורי הארץ השונים, בדרך כלל באזור הגליל העליון ורמת הגולן.
ראשי ממשלה לשעבר זכאים ללשכה למשך חמש שנים עם נהג ומזכירות, אבטחה, ולהיקבר בחלקת גדולי האומה בהר-הרצל.